b'\n_START_ARTICLE_\nLu\xc4\x8de\n_START_SECTION_\nZgodovinski oris\n_START_PARAGRAPH_\nKot vas se Lu\xc4\x8de v pisnih virih prvi\xc4\x8d omenjajo 1241. Leta 1426 postanejo sede\xc5\xbe enega od uradov gosposke iz Gornjega Grada. Farna cerkev sv. Lovrenca je prvi\xc4\x8d omenjena 1426. Sedanja pa izvira iz 17. stoletja. Ima velik baro\xc4\x8dni oltar iz leta okrog 1740 in Fontonijeve freske iz 1897. Pred \xc5\xa1olo stoji spomenik slovenskemu skladatelju Bla\xc5\xbeu Arni\xc4\x8du. Kot ob\xc4\x8dina se Lu\xc4\x8de prvi\xc4\x8d omenjajo 1593._NEWLINE_Dana\xc5\xa1nja ob\xc4\x8dina je bila ustanovljena 1993._NEWLINE_V Lu\xc4\x8dah je 13. januarja 1944 nem\xc5\xa1ki okupator ustelil 13 talcev. Dne 13. julija 1944 je \xc5\xa0landrova brigada prisilila nem\xc5\xa1ko postojanko k predaji. Lu\xc4\x8de so bile do decembra 1944 del zgornjesavinjskega osvobojenega ozemlja.'